Temeljem članka 51. Statuta Osnovne škole Đakovački Selci, Selci Đakovački (u daljnjem tekstu Škola), Zaključka Vlade Republike Hrvatske od 23. travnja 2020.,Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo od 20.5.2020. (u daljnjem tekstu Upute HZJZ) i Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave Ministarstva znanosti i obrazovanja (u daljnjem tekstu Preporuke MZO), ravnateljica Škole donosi

**PROVEDBENI PLAN OTVARANJA ŠKOLE ZA UČENIKE RAZREDNE NASTAVE**

od 25.svibnja 2020. godine

**I.**

Provedbeni plan otvaranja Škole za sve učenike razredne nastave (u daljnjem tekstu: Provedbeni plan) od 25. svibnja 2020. godine donosi se s ciljem zaštite zdravlja učenika, radnika Škole i ostalih sudionika odgojno-obrazovnog procesa Škole od zaraze virusom COVID-19.

**II.**

Provedbenim planom definirani su organizacijski, tehnički, materijalni uvjeti i mjere za otvaranje škole te njihovi izvršioci i rokovi. Nastava se odvija u prvoj smjeni u matičnoj školi.
Broj učenika u svim razrednim odjelima i prostorni uvjeti omogućavaju odvijanje nastavnog procesa sukladno *Uputama za sprječavanje i suzbijanje epidemije covid-19 vezano za rad predškolskih ustanova i razrednu nastavu od 1. do 4. razreda te posebne razredne odjele i rad s djecom s teškoćama koja imaju pomoćnika u nastavi HZJZ.*

Prehrana učenika razredne nastave odvijat će se u blagovaonici Škole.

|  |  |  |  |  |
| --- | --- | --- | --- | --- |
|  | POSLOVI I ZADATCI DO POČETKA NASTAVE U UČIONICAMA od 25. svibnja 2020. | Nositelj zadatka | Vrijeme ostvarivanja | Napomena |
| 1. | Izrada Provedbenog plana otvaranja škole za učenike razredne nastave | ravnateljica | 20.05.2020. |  |
| 2. | Virtualni sastanak s pomoćno-tehničkim osobljem | ravnateljica, spremačice, domar,  | 20.05.2020. |  |
| 3. | Virtualni sastanak s učiteljima predmetne nastave | ravnateljica, učitelji | 20.05.2020. |  |
| 4. | Sastanak s tajnicom i voditeljem računovodstva | ravnateljica, tajnica,računovođa | 20.05.2020. |  |
| 5. | Virtualni sastanak sa stručnim suradnicima | ravnateljica, pedagoginja, psihologinja | 21.05.2020. |  |
| 6. | Sjednica Stručnog aktiva razredne nastave | učiteljice, ravnateljicastručna služba | 22.05.2020. |  |
| 7. | Nabavka dezinfekcijskih i zaštitnih sredstava te sredstava za čišćenje i održavanje higijene | tajnica, domar, ravnateljica | prema potrebi |  |
| 8. | Upoznavanje s Uputama HZJZ i Preporukama MZO od 20. svibnja 2020. godine te objava na web stranici škole | ravnateljicaStručna služba | 22.05.2020. |  |
| 9. | Plan koordiniranja aktivnosti učenika s teškoćama koji imaju pomoćnika u nastavi i drugih učenika koji pripadaju u ranjivijim skupinama | pedagog | 22.05.2020. |  |
| 10. | Sjednica Učiteljskog vijećaOsigurati da svi zaposlenici dobiju potrebne upute, preporuke i edukaciju (webinar HZJZ) | Učitelji razredne i predmetne nastave, ravnateljica, stručni suradnici | 22.05.2020. |  |
| 11. | Upoznavanje roditelja/skrbnika učenika 1.-4. razreda s Uputama HZJZ i Preporukama MZO od 20. svibnja 2020. | učiteljice razredne nastave, ravnateljica,pedagog | svakodnevno |  |

|  |  |  |  |  |
| --- | --- | --- | --- | --- |
|  | POSLOVI I ZADATCI ZA VRIJEME NASTAVEU ŠKOLI od 25. svibnja 2020. | Nositelj zadatka | Vrijeme ostvarivanja | Napomena |
| 12. | Osigurati prihvat učenika na ulazima u školu prema utvrđenom rasporedu sati | učiteljice razredne nastave | svakodnevno |  |
| 13. | Edukacija učenika: pranje i dezinfekcija ruku, ponašanje u školi za vrijeme održavanje nastave i odmora, korištenje sanitarnih čvorova i dr.  | učiteljice razredne nastave, stručna služba | 25.05.2020.svakodnevno |  |
| 14. | Održavanje školskih prostorija, provjetravanje i čišćenje, provođenje dezinfekcijskih mjera | spremačice, domari, učiteljice razredne nastave | svakodnevno |  |
| 15. | Uputiti učenike na kretanje po školi: gdje se kreću, kako se provode odmori, kako i gdje se dijeli hrana. Vježbati s učenicima evakuaciju u slučaju potresa. | učiteljice razredne nastave | 25.05.2020.,svakodnevno |  |
| 16. | Rad stručnih suradnika s učiteljima i pomoćnicom u nastavi, posebno s djecom s teškoćama i drugim ranjivim skupinama | Učitelji, pomoćnica u nastavi stručne suradnice | svakodnevnoprema potrebi |  |
| 17. | Vođenje evidencije o mjerenju tjelesne temperature zaposlenika Škole prema *Uputama HZJZ* | tajnica | svakodnevno |  |
| 18. | Rad školske knjižnice uskladiti s Uputama HZJZ | ravnateljica,knjižničarka | svakodnevno |  |
| 19. | Suradnja s Ministarstvom i praćenje svih objava preporuka i čestih pitanja i odgovora | ravnateljica,stručna služba | svakodnevno |  |
| 20. | Suradnja s lokalnim Stožerom civilne zaštite | ravnateljica | prema potrebi |  |
| 21. | Redovito prikupljati podatke o stanju i po potrebi korigirati i dopuniti provedbeni plan. | ravnateljica | prema potrebi |  |
| 22. | Ostali nespomenuti poslovi prema potrebi |  | prema potrebi |  |

III.

Ovaj provedbeni Plan bit će objavljen na oglasnoj ploči i web stranici Škole.

KLASA: 602-02/20-02/38

URBROJ: 2121-16-20-1

U Selcima Đak., 21.svibnja 2020. godine

 Ravnateljica:

 Nada Denić